ཟུགས་སོགས་མེད་པར་མ་
ཤེས་ཤིང་ཀུན་ཉོན་གསུམ་ཞི་བ་སྟེ་སྤང་བྱ་དང༌། སྟོང་ཉིད་ཞི་བ་སྟེ་སྤོང་བྱེད་དུ་རྟོགས་
པས་སྤང་བྱ་གང་ཟག་མེད་ན་སྤོང་བྱེད་མེད་དོ་ཞེས་སྟོང་པ་ལ་སྐྲག་པ་ནི་མཐའ་སྟེ་དེ་སྤང་
བའི་ཕྱིར། ནམ་མཁའ་ལྟར་ཆོས་ཐམས་ཅད་སྟོང་པའི་རང་བཞིན་དུ་དུས་ཀུན་ཏུ་གནས་
པར༌མདོ༌དེ༌ཉིད༌ལས། དཔེར༌ན༌མི་ལ་ལ་ནམ་མཁས་འཇིགས་ཤིང་སྐྲག་ནས་ བྲང་
བརྡུང་ཞིང་ངུ་སྟེ། ནམ་མཁའ་འདི་སེལ་ཞེས་དེ་སྐད་སྨྲ་ན་འོད་སྲུང་འདི་ཇི་སྙམ་དུ་
སེམས། ནམ་མཁའ་དེ་བསལ་བར་ནུས་སམ། གསོལ་པ། བཅོམ་ལྡན་འདས་དེ་ནི་མི་
ནུས་སོ། །བཅོམ་ལྡན་འདས་ཀྱིས་བཀའ་སྩལ་པ། འོད་སྲུང་དེ་བཞིན་དུ་དགེ་སྦྱོང་དང་
བྲམ་ཟེ་གང་དག་སྟོང་པ་ཉིད་ཀྱིས་སྐྲག་ན་དེ་དག་ནི་སེམས་འཁྲུག་པ་ཆེན་པོར་གྱུར་ཏེ་
ཞེས་ང་སྨྲའོ། །དེ་ཅིའི་ཕྱིར་དེ་དག་སྟོང་པ་ཉིད་ལ་སྤྱོད་ན། དེ་ཉིད་ཀྱིས་འཇིགས་པའི་
ཕྱིར་ཞེས་སོ། །བཏགས་པའི་གཟུགས་སོགས་ལ་སྐྲག་བྱ་དང༌། དེ་ལས་མི་འདོད་པའི་
འབྲས་བུ་འབྱིན་དུ་དོགས་པས་འཇིགས་པའང་མཐའ་སྟེ། དེ་སྤང་བའི་ཕྱིར། རི་མོའི་
དཔེས་སྟོང་ཉིད་སྐྲག་པའི་གནས་མིན་པར་མདོ་སྡེ་དེ་ཉིད་ལས། དཔེར་ན་རི་མོ་མཁན་
ཞིག་བདག་ཉིད་ཀྱིས་གནོད་སྦྱིན་གྱི་གཟུགས་འཇིགས་འཇིགས་ལྟ་ཞིག་བྲིས་ནས་དེས་
347

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
འཇིགས་སྐྲག་སྟེ་ཁ་སྦུབ་ཏུ་འགྱེལ་ནས་བརྒྱལ་བར་གྱུར་པ་དེ་བཞིན་དུ་འོད་སྲུང་བྱིས་
པ་སོ་སོའི་སྐྱེ་བོ་རྣམས་གཟུགས་དང་། སྒྲ་དང་། དྲི་དང༌། རོ་དང༌། རེག་པ་བདག་ཉིད་
ཀྱིས་བྱས་པ་དེ་དག་གི་འཁོར་བ་ན་འཁོར་ཡང་ཆོས་དེ་དག་ཡང་དག་པ་ཉིད་ཇི་ལྟ་བ་དེ་
བཞིན་དུ་རབ་ཏུ་མི་ཤེས་སོ། །ཞེས་སོ། །དེའང་འདུ་བྱེད་སྐད་ཅིག་གིས་མི་གནས་པར་
མ་གཏོགས་པས་ འཁོར་རོ། །དེ་ལ་ དཔེ་སྔ་ མ་ ཉན་ཐོས་ དང་ ཕྱི་ མ་ རྒྱལ་ སྲས་ ལས་
བརྩམས་པ་སྟེ་ཉན་ཐོས་སྟོང་ཉིད་ལ་མ་འདྲིས་ཤིང་བྱང་སེམས་བཏགས་པའི་ཆོས་ལ་
དངོས་པོར་རྟོག་པས་སྟོང་པ་ལ་སྐྲག་གོ །གཟུགས་སོགས་ལ་གཟུང་བ་དང༌། རྣམ་ཤེས་
འཛིན་པར་རྟོག་པའང་མཐའ་སྟེ། དེ་སྤང་བའི་ཕྱིར་སྒྱུ་མའི་དཔེས་བསྟན་ཏེ། དེ་ཉིད་དུ།
དཔེར་ན་སྒྱུ་མ་བྱེད་པའི་མི་ཞིག་གིས་སྒྱུ་མ་སྤྲུལ་པ་སྤྲུལ་ནས། སྒྱུ་མ་སྤྲུལ་པ་དེས་སྒྱུ་མ་
བྱེད་པ་དེ་ཉིད་ཟོས་པ་དེ་བཞིན་དུ་འོད་སྲུང་དགེ་སློང་རྣལ་འབྱོར་སྤྱོད་པ་དམིགས་པ་གང་
ཡིད་ལ་བྱེད་པ་དེ་དག་ཐམས་ཅད་དེ་ལ་གསོག་ཏུ་གནང་ངོ་། །ཞེས་སོ། །འདིས་མཐའ་
གཉིས་ཇི་ལྟར་སྤོང་ཞེ་ན། ཆོས་ཐམས་ཅད་རྣམ་རིག་ཙམ་དུ་ཤེས་པས་སྤྲུལ་པ་ལྟར་ཕྱིའི་
དོན་མེད་པར་ཤེས་ཏེ། མཐར་རྣམ་རིག་ཙམ་དུ་ཤེས་པ་ཡང་བཟློག་སྟེ། དོན་མེད་ན་དེ་
རྣམ་པར་རིག་པ་མི་སྲིད་པའི་ཕྱིར་རོ། །ངེས་འབྱེད་ཆ་མཐུན་གྱི་དུས་ན་ཟག་མེད་ཀྱི་ཆོས་
ལ་ཡང་དག་པ་ཉིད་དང༌། ཟག་བཅས་ཀྱི་ཆོས་ལ་ལོག་པ་ཉིད་དུ་རྟོགས་པའང་མཐའ་སྟེ།
དེ་སྤང་བའི་ཕྱིར་མེའི་རང་བཞིན་མིན་པའི་ཤིང་གཉིས་ལས་མེ་འབྱུང་བས་ཤིང་འཚིག་
པའི་དཔེས་བསྟན་ཏེ། དེ་ཉིད་དུ་ཤིང་གཉིས་རླུང་གིས་དྲུད་པ་ལས་མེ་འབྱུང་སྟེ་བྱུང་མ་
ཐག་ཏུ་ཤིང་དེ་གཉིས་འཚིག་པར་བྱེད་པ་དེ་བཞིན་དུ་འོད་སྲུང་ཡང་དག་པར་སོ་སོར་
རྟོག་པ་ཡོད་ན་འཕགས་པའི་ཤེས་རབ་ཀྱི་དབང་པོ་སྐྱེ་སྟེ། སྐྱེས་མ་ཐག་ཏུ་ཡང་དག་པར་
སོ་སོར་རྟོག་པ་ཡོད་ན་འཕགས་པའི་ཤེས་རབ་ཀྱི་དབང་པོ་སྐྱེ་སྟེ། སྐྱེས་མ་ཐག་ཏུ་ཡང་
348

དབུས་མཐའ་རྣམ་འབྱེད་ཀྱི་འགྲེལ་པ།
དག་པར་སོ་སོར་རྟོག་པ་ཉིད་འཚིག་པར་བྱེད་དོ། །ཞེས་སོ། །དེ་ལ་ཡང་དག་པར་སོ་
སོར་རྟོག་པ་ནི་ཡང་དག་མིན་པ་ཡང་ལོག་ཏུ་རྟོག་པ་གོང་དུ་བསྟན་པའོ། །འདི་ཟག་
བཅས་ཡིན་པས་ཡང་དག་མིན་ཡང་ཡང་དག་གི་རྗེས་སུ་མཐུན་པས་ལོག་པའང་མིན་ནོ།།
ཡེ་ཤེས་བློ་སྔོན་དུ་བཏང་ནས་མི་ཤེས་པ་སྤོང་བར་བྱེད་པ་དང༌། སྤོང་བའི་མཐུ་ཡོད་པ་
མིན་པར་རྟོག་པའང་མཐའ་སྟེ། དེ་སྤང་བའི་ཕྱིར་མར་མེའི་དཔེས་མི་རྟོག་པ་དང༌། བློ་
སྔོན་དུ་མི་གཏོང་བར་ཡང་སྤང་བྱ་སེལ་བར་དེ་ཉིད་ལས་དཔེར་ན་མར་མེ་བྱུང་ན་མུན་པ་
མུན་ནག་ཐམས་ཅད་མེད་པར་འགྱུར་ཡང་། འོད་སྲུང་མར་མེ་དེ་འདི་ལྟར་བདག་གིས་
མུན་པ་མུན་ནག་བསལ་ལོ་སྙམ་དུ་མི་སེམས་མོད་ཀྱི་འོན་ཀྱང་མར་མེ་ལ་བརྟེན་ནས་
མུན་པ་མུན་ནག་མེད་པར་འགྱུར་བ་དེ་བཞིན་དུ། འོད་སྲུང་ཡེ་ཤེས་སྐྱེས་ན་མི་ཤེས་པ་
མེད་པར་འགྱུར་ཏེ། ཡེ་ཤེས་ནི་འདི་སྙམ་དུ་བདག་གིས་མི་ཤེས་པ་བསལ་ལོ་སྙམ་དུ་མི་
སེམས་མོད་ཀྱི་འོན་ཀྱང་ཡེ་ཤེས་ལ་བརྟེན་ནས་མི་ཤེས་པ་མེད་པར་འགྱུར་རོ། །ཞེས་སོ།།
སྔོན་གཉེན་པོ་མ་སྐྱེས་པ་ལྟར་ད་ལྟའང་སྐྱེ་བ་མེད་པ་དང་སྐྱེས་ཀྱང་མི་ཤེས་པ་ཡུན་རིང་
པོ་ནས་གནས་པ་དེ་ཡེ་ཤེས་སྐད་ཅིག་མས་བསལ་མི་ནུས་པས་སྤང་གཉེན་དུས་མཉམ་
པར་རྣམ་པར་རྟོག་པ་དེ་ནི་མཐའ་གཉིས་ཏེ། དེ་སྤང་བའི་ཕྱིར་མར་མེའི་དཔེ་གཉིས་པས་
བསྟན་ཏེ། དེ་ཉིད་དུ། དཔེར་ན་ཁྱིམ་མམ་ཁང་པའམ་ཁང་ཕྲན་ལོ་བརྒྱ་སྟོང་འདས་པར་
སུས་ཀྱང་ལན་འགའ་ཡང་མར་མེ་མ་ནུས་པ་དེར་མི་ལ་ལ་ཞིག་གིས་མར་མེ་བུས་ན།
འོད་སྲུང་འདི་ཇི་སྙམ་དུ་སེམས། མུན་པ་མུན་ནག་དེ་འདི་ལྟར་བདག་ནི་ལོ་བརྒྱ་སྟོང་དུ་
བསགས་པ་ཡིན་ཏེ་བདག་འདི་ནས་མི་འགྲོའོ་སྙམ་དུ་སེམས་སམ། གསོལ་པ། བཅོམ་
ལྡན་འདས་མི་སེམས་ཏེ། མར་མེ་བྱུང་ན་མུན་པ་མུན་ནག་ལ་མི་མཆི་བར་ནུས་པ་
་པ་མ་
མཆིས་ཀྱིས་གདོན་མི་འཚོལ་བར་མ་མཆིས་པར་འགྱུར་རོ། །བཅོམ་ལྡན་འདས་ཀྱིས་
349

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
བཀའ་སྩལ་པ། འོད་སྲུང་དེ་བཞིན་དུ་ལས་དང་། ཉོན་མོངས་པ་བསྐལ་པ་བརྒྱ་སྟོང་དུ་
བསགས་པ་ཡང་ཚུལ་བཞིན་ཡིད་ལ་བྱེད་པའི་སོ་སོར་རྟོག་པ་གཅིག་གིས་མེད་པར་
འགྱུར་རོ། །འོད་སྲུང་མར་མེ་ཞེས་བྱ་བ་དེ་ནི་འཕགས་པའི་ཤེས་རབ་ཀྱི་དབང་པོའི་ཚིག་
བླ་དྭགས་སོ། །འོད་སྲུང་མུན་པ་མུན་ནག་ཅེས་བྱ་བ་དེ་ནི་ལས་དང་ཉོན་མོངས་པའི་ཚིག་
བླ་དྭགས་སོ། །ཞེས་སོ། །
ལྔ་པ་ཁྱད་པར་ཅན་དང་ཁྱད་མེད་ཀྱི་སྒྲུབ་པའི་ནི། ས་བཅུ་པོ་དག་ཏུ་སྦྱིན་
སོགས་ཕར་ཕྱིན་བཅུ་གོ་རིམ་བཞིན་ཤས་ཆེ་བ་དེ་ནི་ས་དེར་ཁྱད་པར་ཅན་དང༌། ས་བཅུ་
ཐམས་ཅད་དུ་ཕར་ཕྱིན་ཐམས་ཅད་ཅི་ནུས་ཅི་འོས་སུ་ཡང་དག་པར་སྒྲུབ་པ་ནི་ཁྱད་པར་
མེད་པའི་སྒྲུབ་པར་ཤེས་པར་བྱའོ། །
གཉིས་པ་དམིགས་པ་བླ་མེད་ནི། ཆོས་བརྟགས་པ་རྣམ་པར་བཞག་པའི་
དང་། དེ་བཞིན་དུ་ཆོས་ཀྱི་དབྱིངས་དང༌། བསྒྲུབ་བྱ་དང༌། སྒྲུབ་པ་དང༌། འཛིན་པ་དང༌།
ངེས་པར་འཛིན་པ་དང་། རབ་ཏུ་འཛིན་པ་དང་། རབ་ཏུ་རྟོགས་པ་དང་། རབ་ཏུ་རྒྱས་པ་
དང་། རྣམ་པར་རྟོགས་ཤིང་ཁོང་དུ་ཆུད་པའི་དང་། རྣལ་དུ་འདུག་པའི་དང༌། ཕུལ་དུ་
བྱུང་བའི་དམིགས་པ་སྟེ། བཅུ་གཉིས་པོ་འདི་དག་ཏུ་འདོད་དེ། དང་པོ་ནི་ཕར་ ཕྱིན་
བྱང་ཆུབ་ཀྱི་ཕྱོགས་སོགས་ཀྱི་ཆོས་གང་དག་རྒྱལ་བ་རྒྱལ་སྲས་ཀྱིས་སེམས་ཅན་ལ་ཕན་
པའི་དོན་དུ་བཞག་པའོ། །གཉིས་པ་ནི་དེ་བཞིན་ཉིད་དོ། །གསུམ་པ་དང་བཞི་པའང་སྔ་
མ་གཉིས་ཏེ། རྒྱལ་སྲས་ཀྱི་བསྒྲུབ་བྱ་ཡིན་པའི་ཕྱིར་དང་ཆོས་དབྱིངས་རབ་ཏུ་རྟོགས་
པའི་ཡེ་ཤེས་ཀྱིས་ཟག་མེད་ཀྱི་ཕར་ཕྱིན་རྣམས་ཐོབ་པའི་ཕྱིར་རོ། །ལྔ་པ་ནི་ཐོས་བྱུང་གི་
ཤེས་རབ་ཀྱི་དམིགས་པ་སྟེ། ཐོས་པ་ཙམ་གྱིས་ཕར་ཕྱིན་དང་དབྱིངས་འཛིན་པས་སོ། །
དྲུག་པ་ནི་བསམ་བྱུང་གི་དམིགས་པ་སྟེ། རིགས་པ་བཞིས་བསམས་པས་ཐོས་པའི་དོན་
350

དབུས་མཐའ་རྣམ་འབྱེད་ཀྱི་འགྲེལ་པ།
ཁོང་དུ་ཆུད་ནས་འཛིན་པའི་ཕྱིར་རོ། །བདུན་པ་ནི་སྒོམ་བྱུང་གི་དམིགས་པ་སྟེ། དྲན་པ་
ཉེར་བཞག་ནས་སྟོབས་ཀྱི་བར་བསྒོམས་པས་སོ་སོ་རང་གིས་ཤེས་རབ་ཀྱི་དོན་འཛིན་
པའི་ ཕྱིར་རོ། ། །བརྒྱད་ པ་ ནི་ མཐོང་ ལམ་གྱི་དམིགས་པ་སྟེ། མཐོང་ ལམ་ ལ་དབྱིངས་
གཉིས་སུ་མེད་པ་ཐམས་ཅད་དུ་སོང་བར་རབ་ཏུ་རྟོགས་པས་སོ། །དགུ་པ་ནི་ས་བདུན་
པའི་བར་གྱི་སྒོམ་ལམ་གྱི་དམིགས་པ་སྟེ། དེ་ལ་དབྱིངས་རྟོག་པ་དེ་གོམས་པས་གོང་ནས་
གོང་དུ་ཁྱད་ཞུགས་པར་འགྲོ་བས་སོ། །བཅུ་པ་ནི། བདུན་པའི་འཇིག་རྟེན་དང་འདས་
པའི་ལམ་གྱི་དམིགས་པ་སྟེ། བདུན་པར་མདོ་སོགས་ཆོས་ཀྱི་མཚན་མ་ལ་ཞེན་པ་དང་
བྲལ་བའི་ཆོས་རྣམས་ཁོང་དུ་ཆུད་པས་སོ། །བཅུ་གཅིག་པ་ནི། ས་བརྒྱད་པའི་སྒོམ་ལམ་
གྱི་དམིགས་པ་སྟེ། མཚན་མ་དང་འབད་པའི་ཡིད་བྱེད་ཐམས་ཅད་དང་བྲལ་ནས་རྣལ་དུ་
འཇུག་པའི་ཕྱིར་རོ། །བཅུ་གཉིས་པ་ནི་ས་དགུ་པ་བཅུ་པ་སངས་རྒྱས་ཀྱི་སའི་ལམ་གྱི་
དམིགས་པ་སྟེ། དགུ་པར་སོ་སོ་ཡང་དག་རིག་བཞིའི་ཡེ་ཤེས་དང་། བཅུ་པ་ལ་ལས་དང༌།
སངས་རྒྱས་ཀྱི་སར་སྒྲིབ་པ་རྣམ་པར་དག་པ་ཕུལ་དུ་བྱུང་བ་ཐོབ་པའི་ཕྱིར་རོ། །
གསུམ་པ་གྲུབ་པ་བླ་མེད་ནི། བཅུ་ལས་རིགས་དང་བཤེས་གཉེན་དང་ཆོས་
ཉན་པ་དང་ཚུལ་བཞིན་ཡིད་བྱེད་སོགས་ཀྱི་རྐྱེན་མ་ཚང་བ་མེད་པ་ནི་རིགས་ཡང་དག་
པར་འགྲུབ་པ་སྟེ། དེ་ལས་རིགས་རྒྱས་པ་དང་ཁྱད་པར་ཅན་དུ་འགྱུར་བའི་ཕྱིར། ཐེག་
ཆེན་མི་སྲོང་བ་ནི་མོས་པ་སྟེ་དེས་ཡིད་ཆེས་པའི་མོས་པ་རྒྱས་པར་འགྱུར་བས་སོ། །ཐེག་
དམན་དུ་སེམས་མི་གཡེང་བ་ནི་སེམས་བསྐྱེད་དེ། དེ་ཡོད་ན་སེམས་བསྐྱེད་ལས་ལྡོག་
པའི་རྐྱེན་ཡོད་ཀྱང་བྱང་སེམས་བརྟས་པར་འགྱུར་བའི་ཕྱིར། ཕར་ཕྱིན་རྣམས་རབ་ཏུ་
རྫོགས་པ་ནི་སྒྲུབ་པ་སྟེ། དེས་སེམས་བསྐྱེད་པ་དག་གི་ཀུན་མཁྱེན་སྒྲུབ་པ་སངས་རྒྱས་
པར་འགྱུར་བའི་ཕྱིར། །འཕགས་ལམ་ཐོག་མར་ཡང་དག་པར་བསྐྱེད་པ་ནི་སྐྱོན་མེད་
351

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
क
པར་འཇུག་པ་སྟེ། སྐྱོན་ཟག་པ་མེད་པའི་ས་ལ་ངེས་པར་འཇུག་པས་སོ། །མཐོང་ལམ་
ཐོབ་ནས་སྒོམ་ལམ་ལ་ཡུན་རིང་པོར་གོམས་པར་བྱས་པས་དགེ་རྩ་འཕེལ་བ་ནི་སེམས་
ཅན་སྨིན་པར་བྱེད་པ་སྟེ། དེས་སེམས་ཅན་སྨིན་པར་བྱེད་ནུས་པར་འགྱུར་བའི་ཕྱིར།
བསྒོམས་པས་དགེ་རྩ་འཕེལ་ནས་ས་བརྒྱད་པའི་ལམ་གྱིས་མཚན་མ་དང་འབད་རྩོལ་
དང་བྲལ་བའི་སེམས་སུ་རུང་བ་ནི་ཞིང་དག་པ་སྟེ། དེའི་དབང་གིས་འདོད་བཞིན་
རྒྱས་ཀྱི་ཞིང་ཤེལ་ལ་སོགས་པར་སྟོན་པའི་ཕྱིར། མདོར། སངས་རྒྱས་ཀྱི་ཞིང་ཡོངས་སུ་
་སངས་
དག་པར་འདོད་པས་རང་གི་སེམས་ཡོངས་སུ་དག་པར་བྱའོ། །ཞེས་སོ། །སེམས་ལས་
སུ་རུང་བས་འཁོར་འདས་ལ་མི་གནས་པ་ནི་ཕྱིར་མི་ལྡོག་པའི་ས་བརྒྱད་པ་ལ་ལུང་
བསྟན་ཐོབ་པ་སྟེ། · སྙིང་རྗེ་དང་ཤེས་རབ་ཀྱིས་འཁོར་འདས་ལས་མི་ལྡོག་པའི་ཕྱིར།
སྒྲིབ་པ་གཉིས་མེད་པ་ཉིད་ནི་སྐུ་གསུམ་གྱིས་བསྡུས་པའི་སངས་རྒྱས་ཀྱི་སའོ། །བྱང་ཆུབ་
དེ་རྒྱུན་མི་གཅོད་པ་ནི་བྱང་ཆུབ་ཀུན་ཏུ་སྟོན་པ་ཡང་དག་པར་འགྲུབ་པ་སྟེ། ཐུགས་རྗེའི་
དབང་གིས་འཇིག་རྟེན་གནས་པ་དེ་སྲིད་དུ་མཛད་པ་བཅུ་གཉིས་ལ་སོགས་པའི་བྱང་ཆུབ་
རབ་ཏུ་སྟོན་པའི་ཕྱིར་རོ། །
གསུམ་པ་མཇུག་ཡོངས་སུ་རྫོགས་པའི་བྱ་བ་ལ་གཉིས་ལས། མཚན་གྱི་
ངེས་ཚིག་ནི། ཅིའི་ཕྱིར་བསྟན་བཅོས་འདི་ལ་དབུས་མཐའ་རྣམ་འབྱེད་ཅེས་བྱ་ཞེ་ན།
མཚན་ཉིད་ནས་ཐེག་པ་བླ་མེད་ཀྱི་བར་དེ་ལྟར་རྫོགས་པར་སྟོན་པའི་བསྟན་བཅོས་འདི་
ནི་དབུས་མཐའ་རྣམ་པར་འབྱེད་ཅིང་། འགྲེལ་པ་བཤད་པའི་བསྟན་བཅོས་ཞེས་བྱ་སྟེ།
རྟག་ཆད་དང་བྲལ་བའི་དབུ་མའི་ལམ་རབ་ཏུ་སྟོན་པའི་ཕྱིར་རོ། །འདི་དབུས་དང་མཐའ་
འབྱེད་པ་ཡང་ཡིན་ཏེ། དབུས་གཉིས་སུ་མེད་པ་དང་སྒྲོ་སྐུར་གྱི་མཐའ་གཉིས་རབ་ཏུ་སྟོན་
པའི་ཕྱིར་རོ། །ཡང་ན་ཐོག་མཐའ་སྤངས་པའི་དབུས་ཏེ་དེ་བཞིན་ཉིད་དམ་ཀུན་རྟོག་རབ་
!
352

དབུས་མཐའ་རྣམ་འབྱེད་ཀྱི་འགྲེལ་པ།
ཏུ་སྟོན་པས་སོ། །
གཉིས་པ་བརྗོད་བྱ་དང་བྱེད་ལས་ནི། རྟོག་པར་དཀའ་བའི་དོན་སྟོན་པ་སྟེ།
དེའི་དོན་མི་རྟོག་ཡེ་ཤེས་ཀྱི་ཡུལ་ཡིན་ངས་རྟོག་གེའི་ཡུལ་མིན་པའི་ཕྱིར་དང་། སྙིང་པོའི་
དོན་སྟོན་པ་སྟེ་ཡང་དག་པ་ཇི་ལྟ་བ་བཞིན་སྟོན་པས་ཕས་རྒོལ་གྱིས་མི་ཤིགས་པའི་ཕྱིར་
དང་། དོན་ཆེན་པོ་སྟོན་པ་སྟེ་བདག་གཞན་གྱི་དོན་སྒྲུབ་པའི་བྱང་སེམས་ཀྱི་སྤྱོད་པའི་
ཆོས་སྟོན་པའི་ཕྱིར་དེ་བཞིན་དུ་ཐེག་པ་ཀུན་གྱི་དོན་སྟོན་པ་ཡིན་ཏེ། ཉན་རང་བྱང་སེམས་
རྣམས་ཀྱི་ལམ་བཤད་པས་སོ། །འདིས་དོན་མེད་པ་ཐམས་ཅད་སེལ་བར་བྱེད་པ་ཡང་
ཡིན་ཏེ། འདི་ལ་བརྟེན་ནས་སྒྲིབ་གཉིས་སེལ་བར་བྱེད་པས་སོ། །ཐེག་པ་བླ་ན་མེད་
པའི་ལེའུའི་འགྲེལ་པའོ། །
ཐུགས་གསུང་དྲི་མེད་ཟབ་ཡངས་ནམ་མཁའི་ལམ། །མི་ཕམ་མཁྱེན་བརྩེའི་
རྟ་བདུན་གྱིས་དྲངས་པའི། །བསྟན་བཅོས་ཉིན་བྱེད་དབང་པོའི་རྗེས་འགྲོ་བ། །རྣམ་
འགྲེལ་དབུ་མའི་སྣང་བ་འདི་བཀྱེའོ། །གསུང་རབ་ཡིད་བཞིན་ནོར་ལ་དབང་འབྱོར་
ཞིང་། །ཤེས་བྱ་མ་ལུས་གསལ་བའི་སྤྱན་མངའ་བ། །དབྱིག་གཉེན་བློ་གྲོས་བརྟན་པའི་
གསུང་ཇི་བཞིན། །བྱམས་མགོན་བཞེད་དེ་འཁྲུལ་མེད་གསལ་བར་བཤད། །དེ་ལྟ་ན་
ཡང་འཕགས་ལམ་མ་ཐོབ་པས། །འདིར་ནོངས་གང་དེ་རྒྱལ་སྲས་རྣམས་ལ་བཤགས། །
དགེ་བས་སྒྲིབ་པའི་མུན་པ་ཀུན་བསལ་ནས། །བླ་མེད་བྱང་ཆུབ་སྣང་བ་གསལ་བར་
ཤོག །སྐྱེ་བ་ཀུན་ཏུ་བྱམས་མགོན་མཉེས་བྱེད་ཅིང་། །མངོན་སུམ་བལྟ་དང་དྲི་བས་ཆོས་
རྣམས་ལ། །ཆོས་མིག་དྲི་མེད་སྐྱེས་ཏེ་རྒྱལ་སྲས་ཀྱི། །སྤྱོད་པ་ཚད་མེད་པ་ལ་གནས་པར་
ཤོག །དབུས་དང་མཐའ་རྣམ་པར་འབྱེད་པའི་འགྲེལ་པ་དབུ་མའི་སྣང་བ་ཞེས་བྱ་བ་འདི་
ནི་མང་དུ་ཐོས་པའི་བཙུན་པ་བསོད་ནམས་རྒྱལ་མཚན་གྱིས་ཡོངས་སུ་རྫོགས་པར་
353

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཆ༽
བརྩམས་པའི་ཡི་གེའི་རྐྱེན་དགེ་བའི་བཤེས་གཉེན་ཤེས་རབ་རྡོ་རྗེ་ཞེས་བྱ་བས་ཉེ་བར་
སྦྱར་ཏེ་སྣ་ཚོགས་ཅན་གྱི་ལོ་ཁྲུམས་ཀྱི་ཟླ་བའི་དཀ